สวัสดีคะรบกวนสอบถามค่ะ คือว่ามีอะไรกับแฟนแล้วเกิดถุงยางอนามัยแตก เลยกินยาคุมฉุกเฉินไปหลังจากมีเพศสัมพันธ์แล้วประมาณ 2 ชั่วโมงแล้วกินเม็ดที่ 2 หลังจากนั้น 12 ชั่วโมง หลังจากกินยาไม่มีเลือดออกมา และเมื่อครบรอบเดือนถัดไปประจำเดือนก็ไม่มาแต่มีอาการปวดหลัง คัดหน้าอกคล้ายประจำเดือนจะมาแต่ก็ไม่มา หลังจากนั้นตรวจการตั้งครรภ์พบว่าขึ้น 1 ขีด และตรวจซ้ำอีกครั้งหลังจากนั้นอีก 1 สัปดาห์ก็ขึ้น 1 ขีด ปัจจุบัน 2 เดือนและประจำเดือนก็ยังไม่มา กังวลว่าจะท้องไหม แล้วประจำเดืดอนจะมาอีกทีเมื่อไหร่คะ
สวัสดีค่ะ หากได้ทานยาคุมฉุกเฉินเม็ดแรกภายใน 2 ชั่วโมงหลังจากมีเพศสัมพันธ์ และทานเม็ดที่ 2 หลังจากเม็ดแรก 12 ชั่วโมง ยาคุมฉุกเฉินจะช่วยป้องกันการตั้งครรภ์ได้ประมาณ 95%หากถึงกำหนดวันที่ประจำเดือนควรจะมาแล้ว ประจำเดือนยังไม่มา ก็อาจเกิดจากการตั้งครรภ์ได้ อย่างไรก็ตามหากได้ตรวจหาการตั้งครรภ์อย่างถูกต้องหลังจากประจำเดือนขาดไป 1 สัปดาห์แล้ว พบขึ้นเพียง 1 ขีด ก็ไม่น่ามีการตั้งครรภ์เกิดขึ้นค่ะ ดังนั้นอาจมีสาเหตุอื่นๆ เช่น มีความเครียด ทำงานหนัก พักผ่อนไม่เพียงพอ อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือกมีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้ลองตรวจหาการตั้งครรภ์อีกครั้งดูค่ะ หากตรวจไม่พบ ควรรอประจำเดือนไปอีก 1 เดือน หากครบ 3 เดือนที่ประจำเดือนไม่มา ควรไปพบแพทย์เพื่อหาสาเหตุอื่นๆ เพิ่มเติม เช่น มีภาวะไทรอยด์ฮอร์โมนเป็นพิษ มีพังผืดในมดลูก เป็นต้น